L 18/78
LT
Europos Sąjungos oficialusis leidinys
2023 1 19
(82)
Bendradarbiaujan čių eksportuojančių gamintojų dėl kelių gamybos veiksnių patirtos faktinės sąnaudos peržiūros tiriamuoju laikotarpiu sudarė nedidelę visų žaliavų sąnaudų dalį.
Kadangi joms naudota vertė neturėjo pastebimos įtakos dempingo skirtumo skaičiavimui, nepriklausomai nuo naudoto šaltinio, Komisija nusprendė šias sąnaudas priskirti prie visų kitų žaliavų.
Siekdama nustatyti neiškraipytą visų kitų žaliavų vertę ir atsižvelgdama į tai, kad eksportuojantys gamintojai nebendradarbiavo, pagal pagrindinio reglamento 18 straipsnį Komisija rėmėsi turimais faktais.
Todėl, remdamasi pareiškėjo pateiktais duomenimis, Komisija nustatė visų kitų žaliavų ir visų žaliavų sąnaudų santykį, kuris siekė 4,48 %.
Siekiant nustatyti neiškraipytą kitų žaliavų vertę ta procentinė dalis vėliau buvo pritaikyta neiškraipytai žaliavų vertei.
(83)
Paprastai prie šių importo kainų taip pat reikėtų pridėti vidaus vežimo kainas.
Tačiau, atsižvelgdama į tai, kad nebuvo bendradarbiaujama, ir į šios priemonių galiojimo termino peržiūros tyrimo pobūdį (tikslas yra nustatyti, ar dempingas tęsėsi per peržiūros tiriamąjį laikotarpį arba ar galėtų pasikartoti, o ne jo tikslų mastą), Komisija nusprendė, kad koreguoti atsižvelgiant į vidaus vežimo kainas nereikia.
Dėl tokio koregavimo tik padidėtų normalioji vertė, taigi ir dempingo skirtumas.
3.4.1.2.
Darbas
(84)
Siekdama nustatyti darbo sąnaudų lyginamąjį dydį tipiškoje šalyje, Komisija naudojo Brazilijos Vyriausybės agentūros „Instituto Brasileiro de Geografia e Estatística“ (IBGE) paskelbtus duomenis.
IBGE (36) skelbia išsamią informaciją apie darbo užmokestį įvairiuose Brazilijos ekonomikos sektoriuose.
Komisija naudojo turimus 2020 m. statistinius duomenis apie vidutines darbo sąnaudas metalurgijos, plieno ir apdirbamosios gamybos sektoriuose (25 kategorija pagal NACE 2.0).
3.4.1.3.
Elektra
(85)
Siekdama nustatyti elektros energijos lyginamąjį dydį tipiškoje šalyje, Komisija naudojo naujausius turimus duomenis apie elektros energijos pramonines kainas, kurias taikė bendrovė „EDP Brazil“ – vienas iš didžiausių elektros energijos tiekėjų Brazilijoje.
Komisija naudojo peržiūros tiriamojo laikotarpio atitinkamo suvartojimo intervalo pramoninių elektros kainų (37) Brazilijos realais už kilovatvalandę duomenis.
3.4.1.4.
Gamtinės dujos
(86)
Brazilijos bendrovėms (pramoniniams naudotojams) nustatytos gamtinių dujų kainos renkamos ir skelbiamos duomenų bazėje „Global Petrol Prices“ jos interneto svetainėje (38).
Komisija naudojo atitinkamą kainodarą iš leidinio, apimančio peržiūros tiriamąjį laikotarpį.
3.4.1.5.
Vanduo
(87)
Siekdama nustatyti vandens sąnaudų lyginamąjį dydį tipiškoje šalyje, Komisija naudojo Brazilijoje taikomas kainas, kurias nustatė bendrovė „Sabesp“ (39), atsakinga už vandens tiekimą, nuotekų surinkimą ir valymą San Paulo valstijoje.
3.4.1.6.
Gamybos pridėtinės išlaidos, PBA išlaidos, pelnas ir nusidėvėjimas
(88)
Pagal pagrindinio reglamento 2 straipsnio 6a dalies a punktą „į apskaičiuotą normaliąją vertę įtraukiama neiš­ kraipyta ir pagrįsta suma, aprėpianti administracines, pardavimo ir bendrąsias sąnaudas ir pelną“.
Kad būtų įtrauktos sąnaudos, kurių pirmiau nurodyti gamybos veiksniai neapima, taip pat reikia nustatyti gamybos pridė­ tinių išlaidų dydį.
(89)
Siekdama nustatyti neiškraipytą gamybos pridėtinių išlaidų vertę ir atsižvelgdama į tai, kad eksportuojantys gamintojai nebendradarbiavo, Komisija pagal pagrindinio reglamento 18 straipsnį naudojo turimus faktus.
Todėl, remdamasi pareiškėjo pateiktais duomenimis, Komisija nustatė gamybos pridėtinių išlaidų ir visų produkto gamybos ir darbo sąnaudų santykį.
Tada, atsižvelgiant į gaminamą modelį, ta procentinė dalis buvo taikoma neiškraipytai produkto gamybos sąnaudų vertei, kad būtų nustatyta neiškraipyta gamybos pridėtinių išlaidų vertė.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183